- የሚዲያ ምክር ቤት ህጋዊ ሰውነት ያለማግኘት በመረጃ ተደራሽነት ላይ ችግር መፍጠሩ ተጠቆመ
- መገናኛ ብዙሀን ምክንያታዊ ህብረተሰብ እንዲፈጠር መስራት ይገባቸዋል:- መንግስት
- ኢትዮጵያ ባለፉት በጥራጥሬና ቅባት እህሎች እድገት እያሳች እንደምትገኝ ተገለፀ
- ሴቶች የማኑፋክቸሪንግ ዘርፍ ተሳትፏቸ ለማሳደግ መስራት እንደሚያስፈልግ ተገለጸ
- የቀድሞ ምክትል ፕሬዝዳንት ማንጋግዋ ፕሬዝዳንት ለመሆን ቃለ መሃላ ሊፈጽሙ ነው
- ኢትዮጵያ የዓለም ታላላቅ ስም ያላቸው የጨርቃጨርቅና አልባሳት አምራቾችን እየሳበች ነው-ሮይተርስ
- በባህርዳር የሚገነባው የኢንዱስትሪ መንደር ግንባታ የመሬት ጠረጋ ስራ ተጀመረ
- ቻይና በሰአት 250 ኪ.ሜ የሚጓዝ ባቡር ሙከራ አደረገች
- የአምራች ኢንዱስትሪ ዘርፍ በአክሱም ሰፊ የስራ እድል እየፈጠረ ነው
- በወንዞች መበከል ችግር እየገጠመን ነው:- አርሶ አደሮች
- የቻይናው ኩባንያ የአፍሪካ ቅርንጫፉን በአዲስ አበባ ከፈተ
- የፖለቲካ ፓርቲዎች ድርድር የተያዘለትን ዓላማ ማሳካት በሚያስችል መልኩ እየተካሄደ ነው:-ኢህአዴግ
- በአሜሪካ የአየር ጥቃት 100 የአልሸባብ ታጣቂዎች ተገደሉ
- አሜሪካ አራት የአልሻባብ ታጣቂዎችን ገደለች
- ኡጋንዳ በሱዳን ለሚካሄደው የምስራቅ አፍሪካ ተጠንቀቅ ሀይል ልምምድ ወታደሮቿን ላከች
- በጋራ መኖሪያ ቤቶች የቆሻሻ አወጋገድ ስርዓትን የሚያዘምን አዲስ ፈጠራ ይፋ ሆነ
- የሞጆ ደረቅ ወደብ አገልግሎት አሰጣጥን ለማዘመን የሚረዳ ጥናት ይፋ ሆነ
- ፕሬዝዳንት ሮበርት ሙጋቤ ስልጣናቸውን በፈቃዳቸው ለቀቁ
- ኢትዮጵያን የሚጎበኙ ቻይናዉያን ቱሪስቶች ቁጥር እየጨመረ መጥቷል:- ሚኒስቴሩ
- ፕሬዝዳንት ትራምፕ ሰሜን ኮሪያን ሽብርተኝነትን ትደግፋለች አሉ
የስጋና ወተት የወጪ ንግድ መዳረሻዎችን ለማስፋት እየተሰራ ነው
መጋቢት 2፣2009
ከስጋና ወተት የሚጠበቀውን ገቢ ለማሳደግ የገበያ መዳረሻዎችን ሊያሰፋ መሆኑን የኢትዮጵያ ስጋና ወተት ኢንዱስትሪ ልማት ኢንስቲትዩት ገለጸ።
ኢንስቲትዩቱ ይህን ያለው በትናንትናው ዕለት የስድስት ወር የወጪ ንግድ የዕቅድ አፈጻጸሙን ባቀረበበት ወቅት ነው።
ዋነኛ የገበያ መዳረሻ የሆኑት በመካከለኛው ምስራቅ ዱባይ እና ሳዑዲዓረቢያ ናቸው።
በመሆኑም የገበያ ውስንነት መኖሩና ከዘርፉ የሚጠበቀው ገቢ በተገቢው መንገድ እየተገኘ አለመሆኑ ተገልጿል።
ለዚህም አማራጭ የገበያ መዳረሻዎችን ለማስፋት መታቀዱን የኢንስቲትዩቱ የኢንቨስትመንትና የቴክኖሎጂ ድጋፍ ምክትል ዳይሬክተር አቶ ከሊፍ ሁሴን ገልጸዋል።
የውጭ ገበያ መዳረሻዎች ውስን ሊሆኑ የቻለው የአገሪቱ የእንስሳት ጤና አጠባበቅ ዝቅተኛ በመሆኑና ለስጋ የሚሆኑ እንስሳት በበቂ ሁኔታ ባለመኖራቸው ነው ብለዋል።
ስለሆነም በቀጣይ ዓመት ከእንስሳትና አሳ ኃብት ሚኒስቴር ጋር በመተባበር የአገሪቱን የእንስሳት ጤና በማሳደግ በዓለም አቀፍ ገበያ ተፈላጊ እንስሳትን በማርባት ስጋን በስፋት ወደሚጠቀሙ የእስያ አገራት በተለይም ወደ ቻይና ገበያ ለመግባት መታቀዱን ነው የገለጹት።
ኢንስቲትዩቱ በግማሽ ዓመቱ ከስጋና ወተት የወጪ ንግድ 79 ነጥብ 5 ሚሊዮን ዶላር ገቢ ለማግኘት አቅዶ 48 ነጥብ 9 ሚሊዮን ዶላር በማግኘት፤ የዕቅዱን 68 በመቶ ማግኘት ችሏል።
አቶ ከሊፍ እንዳሉት በታቀደው መሰረት ማሳካት ያልተቻለው ቄራዎች በግብአት እጥረት ምክንያት በአቅማቸው ማምረት አለመቻላቸው፣ የዓለም ገበያ የሚፈልገው የስጋ እንስሳት አለመኖርና ዓለም አቀፍ የገበያ መዳረሻዎች ውስን መሆናቸው ነው።
አገሪቱ በእንስሳት ኃብቷ ከአፍሪካ ቀዳሚውን ስፍራ ብትይዝም የእንስሳት ጤና አጠባበቅና የመኖ አቅርቦት ችግሮች በመኖሩ ከዘርፉ የሚጠበቀውን ገቢ ማግኘት አልቻለችም።
ስለሆነም ለስጋ የሚሆኑ እንስሳትን ለማርባት አስፈላጊውን በማሟላት ዓለም አቀፍ የስጋ ገበያን ሰብሮ በመግባት ከዘርፉ የሚጠበቀውን ውጤት ለማግኘት እየተሰራ ነው ብለዋል።
ለገቢ ማነስ ዋነኛው ምክንያት የእንስሳት ጤና አጠባበቅ ችግር በመሆኑ ይህን ለማሻሻል ጥረት እየተደረገ መሆኑን የሚገልጹት ደግሞ የኢንዱስትሪ ሚኒስትር ዴኤታ ዶክተር መብረህቱ መለስ ናቸው።
ዶክተር መብራህቱ እንዳሉት ለስጋ የሚሆኑ እንስሳትን የሚያቀርቡ ማህበራትን በስልጠና አቅማቸውን የመገንባት ስራ እየተሰራ ነው።
ምንጭ፡- ኢዜአ